У цэнтры ўвагі, як заўжды, апынуўся Нацыянальны акадэмічны канцэртны аркестр, які правёў чатыры фестывальныя канцэрты, уключаючы фінальны тур конкурсу маладых выканаўцаў эстраднай песні. А кіраўнік калектыву — народны артыст Беларусі, прафесар Міхаіл Фінберг — узначаліў таксама журы спаборніцтва. Гран-пры і прыз імя Уладзіміра Мулявіна атрымала выхаванка Мінскага дзяржаўнага каледжа мастацтваў Вольга Булай.